**SVOJILNI ZAIMKI**

Čemu služijo?

S svojilnimi zaimki izražamo lastnino bitja ali predmeta in se po njih sprašujemo z vprašalnico **ČIGAV?**

Stojijo namesto svojilnih pridevnikov (npr. *njena želja* namesto *nevestina želja*), po kateri se ravno tako sprašujemo z vprašalnico **ČIGAV?**  Svojilni zaimek (njena) se od svojilnega pridevnika (nevestina) razlikuje po tem, da lastnika ne poimenuje naravnost, ampak posredno.

* Zaimek **moj** (1. oseba: najin, naš) pove, da kaj pripada tistemu, ki govori (govorečemu ali sporočevalcu).
* Zaimek **tvoj** (2. oseba: vajin, vaš) pove, da kaj pripada tistemu, s komer govorimo (ogovorjenemu ali naslovniku).
* Zaimek **njegov/njen, njegova/njena, njegovo/njeno** (3. oseba: njuno, njihovo) pove, da kaj pripada stvari ali človeku, ki v pogovoru ne sodeluje.

|  |  |  |  |
| --- | --- | --- | --- |
| Oseba/število | Ednina | Dvojina | Množina |
| 1. oseba | MOJ | NAJIN | NAŠ |
| 1. oseba | TVOJ | VAJIN | VAŠ |
| 1. oseba | NJEGOV/NJEN | NJUN | NJIHOV |

**POVRATNI SVOJILNI ZAIMEK**

Povratni svojilni zaimek **SVOJ**, **SVOJA**, **SVOJE** uporabljamo, kadar želimo povedati, da kaj pripada tisti osebi, ki je poimenovana v osebku (dejanje pade na osebek/subjekt/vršilca dejanja/na tistega, ki dejanje opravlja). Po njem se vprašamo z imenovalniško vprašalnico KDO ALI KAJ?

Povratni svojilni zaimek loči vse tri spole.

*Tina je pripovedovala svojemu soprogu o nenavadni dogodivščini.*

*Svojih navad se težko otresem.*

*Svoje domače sem povabila na kosilo.*

*Matej se je sprehajal s svojim psom.*

*Uporabi svoje pero in ne išči sosedovega.*